BBC - בני ברק ביזנס סנטר

BBC - בני ברק ביזנס סנטר הוא שמו של מרכז העסקים הראשי של העיר בני ברק. האזור החל את דרכו כאזור התעשייה של העיר, אך החל מתחילת העשור השני של המאה ה-21 עבר תהליך של התחדשות עירונית, שמגדלי משרדים החליפו רבים ממפעלי התעשייה (בעיקר תעשיית טקסטיל ומוסכים) שפעלו קודם לכן במקום. האזור ממוקם סמוך לשכונת תל גיבורים, בין צירי התנועה: ציר ז'בוטינסקי, דרך אם המושבות, דרך מבצע קדש ורחוב בן-גוריון, החוצץ בין רמת גן ובני ברק. הקמת אזור התעשייה של בני ברק החלה במחצית השנייה של שנות ה-40 של המאה ה-20, בשטח בן 120 דונם בצפון-מזרח המושבה, ובו הוקמו בשלב ראשון 18 מפעלים, בין היתר נבנו: מפעלי "משי זקס" ומפעל "ארגמן", חברת הטקסטיל "ארג" והקואופרטיב "טווה-אורג". בשנת 1949 הועסקו באזור כ-2,000 עובדים. בשנת 1954 נחנך באזור התעשייה מפעל של חברת "פרומין" לייצור ביסקוויטים ודברי מאפה. עם הגידול במספר העובדים באזור הוקמה לראשונה בבני ברק מועצת פועלים שכללה נציגים של המפלגה הקומוניסטית הישראלית, מפ"ם ומפא"י. בשנת 1966 הוקם באזור התעשייה מפעל של חברת "אלישרא" לייצור מערכות לוחמה אלקטרונית. החל מסוף שנות ה-90 הודיעה העירייה כי בכוונתה ליישום תוכנית של פינוי בינוי לאזור, מאחר שמחיר הקרקע באזור עלה משמעותית, רוב המפעלים היו בניינים שבהם קומה אחת בלבד באזור וסביבתו היה ביקוש למבני מסחר ומשרדים בגלל מיקמו הנגיש ליד צירים מרכזיים. במקביל החלו בעלי המפעלים באזור למכור את המגרשים עליהם פעלו לטובת הריסה ופיתוח מחדש. בין השאר רכשה קבוצת ב.ס.ר בדצמבר 2000 מגרש להקמת שני מגדלים. ביוני 2008 רכשה מגרש נוסף בסמוך להקמת מגדל שלישי, ובאוגוסט 2011 רכשה מגרש להקמת מגדל רביעי במתחם. בשנת 2006 אושרה הרחבתו של אזור התעשייה צפונה עד נחל הירקון, הגבול המוניציפלי של בני ברק עם תל אביב-יפו, במזרח עד כביש גהה, הגבול המוניציפלי עם פתח תקווה ומחוז המרכז. בדצמבר 2006 השלימה חברת נתיבי איילון את הקמת גשר מבצע קדש מעל נחל הירקון ומסילת הירקון . במסגרת הפרויקט הפך רחוב מבצע קדש לרחוב עילי בקטע זה. רוחב הגשר הוא 26 מטר ובאורך כולל של 550 מטר. על הגשר תוכנן לעבור הקו הצהוב של הרכבת הקלה, אך הקמת קו זה בוטלה אחר כך. במהלך העשור הראשון של המאה ה-21 החלה בניית כ-100 אלף מ"ר של שטחי משרדים ומסחר נמצאים באזור, 120 אלף מ"ר נוספים נמצאים היו בהליכי תכנון ושסך שטחי הבנייה המותרים, על פי תוכנית המתאר המקומית הגיעה לכ-400 אלף מ"ר. ב-15 במרץ 2011 נערך טקס בו מותג האזור מחדש כ-"BBC - בני ברק ביזנס סנטר", בנוסף הושקה תוכנית פיתוח עירונית לאזור שתוכננה על ידי האדריכל עדן בר, ממשרד בר לוי אדריכלים ומתכנני ערים. ביולי 2011 נפתחה לתנועה דרך אם המושבות, המחברת את האזור ישירות לכביש גהה. בשנת 2012 הסתיים חיבור דרך מבצע קדש לרחוב אבוחצירא המחבר את האזור לציר ז'בוטינסקי. מגדל ב.ס.ר. 2 מגדל אפי קונקורד מגדל צ'מפיון מוטורס, מבט מצפון מגדל ב.ס.ר. 3 בבנייה, חודש ספטמבר 2011 אתר הבנייה של מגדלי ויטה, חודש פברואר 2012 אתר הבנייה של מגדל נועה, חודש פברואר 2012 אתר הבנייה של מגדל בר כוכבא - חג'ג', חודש ספטמבר 2011 אתר הבנייה של מנהלת BBC מדיה וקבצים בנושא BBC - בני ברק ביזנס סנטר בוויקישיתוף אלעזר לוין, נחשף המע"ר של בני-ברק - 10 מגדלים, 600 אלף מ"ר, באתר News1 מחלקה ראשונה, 15 במרץ 2011 מיכל מרגלית, ‏האם בני-ברק בדרך לגזול את תואר ה"סיטי" מרמת-גן?, באתר גלובס, 15 במרץ 2011 סרט תדמית. BBC - מרכז העסקים החדש של ישראל, סרטון בערוץ "Bilderish Studio - סטודיו בילדריש", באתר יוטיוב (אורך: 02:58) מ. ב., בני ברק בהתפתחותה, הצופה, 4 במרץ 1946 סיור בעלי תעשיה בבני ברק, הצופה, 20 במרץ 1946 חצי־יובל לבני ברק, דבר, 8 ביוני 1949 ל. פרומין ובניו בע"מ, על המשמר, 4 בפברואר 1954 עשרות פועלים פוטרו מ" פרומין" ו"משי זקס" בבני ברק, קול העם, 7 באוגוסט 1955 מועצת פועלי בני ברק קיימה ישיבתה הראשונה, קול העם, 15 באוגוסט 1955 בני מרי, "פוטנציאל היצוא של מערכות לוחמה אלקטרונית: כמיליארד ד", חדשות, 27 בספטמבר 1993 דליה טל, ‏בני ברק: "בשל קדושת השבת", באתר גלובס, 15 במרץ 1999 קבוצת אשל קנתה כ-13.1 דונם בבני ברק ב-12.5 מיליון דולר, באתר גלובס, 3 במאי 1999 מאת אלעזר לוין, ‏ב.ס.ר מארגנת קבוצת משקיעים לרכישת 3 מגרשים להיי-טק תמורת 90 מיליון ד', באתר גלובס, 14 בנובמבר 2000 מיכל מרגלית, ‏אמניר של נוחי דנקנר מוכרת מגרש בבני-ברק ב-20 מיליון שקל, באתר גלובס, 26 ביולי 2010 אלעזר לוין, ‏קבוצת ב.ס.ר-סקום-פידליטי רכשה את מגרשי ירושלמי בר"ג ב-35 מיליון דולר, באתר גלובס, 31 בדצמבר 2000 הארץ, בסר השלימה קבוצת רוכשים למגדל שלישי בבני ברק, באתר TheMarker‏, 17 ביוני 2008 רז סמולסקי, קבוצת רכישה של חברת בסר רכשה מגרש לבניית מגדל בבני ברק ב-160 מיליון שקל, באתר TheMarker‏, 2 באוגוסט 2011 הארץ, אושרה להתנגדויות תוכנית להקמת אזור תעשייה חדש בצפון בני ברק, באתר TheMarker‏, 28 בפברואר 2006 גל ניסים, ‏נתיבי איילון השלימה את גשר מבצע קדש בר"ג, באתר גלובס, 10 בדצמבר 2006 חגי עמית, החזון של בני ברק: להפוך את אזור המוסכים למתחם משרדים ענק שיתחרה ברמת החי"ל, באתר TheMarker‏, 8 בינואר 2011 נחמן גור, בבני ברק נחשף: מרכז העסקים החדש • תמונות, באתר בחדרי חרדים, 16 במרץ 2011 עידו סולומון, למרות ההתנגדויות: נחנכו מחלף ודרך אם המושבות, באתר TheMarker‏, 12 ביולי 2011